stanford-oval/wikipedia huggingface dataset:
אדן מקאי
ביוגרפיה > כעורך דין

לשכת עורכי הדין בסגד רשמה את אדן מקאי לשורותיה החל מ-8 בינואר 1929. תחילה עבד כמפקח הכללי של מחוז טרנס-טיסה של בנק החיסכון במרכז העיר ובמקביל היה היועץ משפטי ב"בנק למסחר" ובהמשך עבד גם כמנכ"ל משותף של הבנק עד מותו. בהודמזוושארהיי התפתחה מערכת יחסים הדוקה יותר בינו לבין המשורר אטילה יוזף, שראה את מקאי כידידו.
בפעם הרביעית התחתן עם אטלקה יוז'ף (אחותה של אשתו הראשונה) בשנת 1931 בבודפשט. על פי ההסכם, שלושת ילדיהם, ובהם (לימים) הבמאי ומעצב התפאורה פטר מקאי (4 בדצמבר 1932–7 בנובמבר 1991) יגדלו על פי דתה הקלוויניסטית של האם.
למשפחת מקאי היו חיי חברה תוססים, שכללו בעיקר עורכי דין יהודים, בנקאים, רופאים ומשוררים מפורסמים, אמנים ושחקנים שהתגוררו בעיר. כתביו של מאקאי על כלכלה הופיעו לעיתים קרובות בעיתונות הודמזוושרהיי והוא התייחס לעיתים קרובות גם לסוגיות ספרותיות. בשנת 1931 פרסם מכתב פתוח בעיתון ואשארהיי (Vásárhelyi) בשם סערת ז'יגמונד מוריץ, בו עמד לצד הסופר כשהותקף בחריפות. בהלווייתו, שהתקיימה בבית הקברות היהודי ברחוב טוהוטום בעיר, נכחו רק אלמנתו ואשתו לשעבר.
לקריאה נוספת

לקסיקון ביוגרפי הונגרי
יאנוש סיגטיאטילה יוז'ף וחייו לאחר המוות בוושארהיי
הערות שוליים

↑  Budapest VI. ker. polgári házassági akv. 1341/1919. folyószám.
↑  A budapesti kir. törvényszék 1.P.37854/1928. sz. ítélete.
↑  Budapest VI. ker. polgári házassági akv. 1442/1928. folyószám
↑  A budapesti kir. törvényszék 1.P.44514/1928-2 sz. ítélete.
↑  Budapest III. ker. polgári házassági akv. 580/1928. folyószám (1928.12.31.)
↑  A budapesti kir. törvényszék 360.47658/1930-4. sz. végzése (1930.11.13.)
↑  Bejegyezve a Budapest V. ker. polgári házassági akv. 922/1931. folyószáma alatt.
↑  Lengyel György emlékezése Makkai Péter rendező-díszlettervezőre
↑  Budapesti közp. kir. jbíróság P.T.580914-933-2 sz. végzése.
| --- | --- |
בקרת זהויות :  GND: 1157725481  ISNI: 0000 0003 9573 6899  LCCN: no2017109931  NTA: 090431251  RERO: 02-A024437058  VIAF: 290513104   WorldCat (עם VIAF): 290513104
אדו פרלמן

| --- | --- |
אין תמונה חופשית
 לידה:  19 בנובמבר 1946 (בן 77) 
 מקום לימודים:  הטכניון – מכון טכנולוגי לישראל  אוניברסיטת מישיגן 
 מוסדות:  הטכניון – מכון טכנולוגי לישראל 
 
אדו פרלמן (נולד ב-19 בנובמבר 1946) הוא פיזיולוג וחוקר מערכת הראייה. יו"ר האיגוד הישראלי לחקר העין והראיה בשנים 1997–2000, דיקן הפקולטה לרפואה בטכניון, בשנים 2005–2010 וסגן יו"ר המועצה להשכלה גבוהה בשנים 2017–2022.
קורות חיים

נולד בירושלים ב-1946. סיים תואר ראשון (BSc) ותואר שני (MSc) בכימיה, בטכניון, ב-1970 ו-1972 (בהתאמה). ב-1976 קיבל תואר דוקטור (PhD) בפיזיולוגיה מבית הספר לרפואה של אוניברסיטת מישיגן. חזר לארץ וב-1980 מונה למרצה בכיר בפקולטה לרפואה של הטכניון. התקדם בסולם האקדמאי בטכניון עד לקבלת תואר פרופסור מן המניין ב-1994. במשך כשש שנים, מינואר 2005 עד דצמבר 2010 היה דיקן הפקולטה לרפואה בטכניון.
בינואר 2016 מונה על ידי שר החינוך נפתלי בנט לחבר המועצה להשכלה גבוהה וכעבור כשנה, במרץ 2017 מונה על ידי בנט להחליף את רבקה ודמני-שאומן בתפקיד סגן יו"ר המל"ג. כיהן בתפקיד זה במהלך כל כהונתה של המל"ג ה-13. ב-2022, במועצה ה-14, החליפה אותו פרופסור עידית תשובה, מינוי של שרת החינוך יפעת שאשא ביטון.
פרופסור פרלמן נשוי ולו שלוש בנות.
הערות שוליים

↑  "דיקני העבר" באתר הפקולטה לרפואה בטכניון
↑  מינויו לסגן יו"ר המלג, פייסבוק
↑  כנ"ל, טוויטר
WWE Clash at the Castle

| WWE Clash at the Castle>  הפוסטר הרשמי של האירוע בכיכובם של רומן ריינס ודרו מקינטייר.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 3 בספטמבר 2022
עיר: קארדיף, ויילס
אולם: אצטדיון המילניום
מספר צופים: 62,296
סדרת אירועי שלם וצפה של ה-WWE
| סאמרסלאם | Clash at the Castle | Worlds Collide |
WWE Clash at the Castle היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. האירוע כלל את שני המותגים (Raw וסמאקדאון) ונערך ב-3 בספטמבר 2022 באצטדיון המילניום שבקארדיף, ויילס, מה שציין את האירוע הגדול הראשון של ה-WWE באצטדיון בממלכה המאוחדת מאז סאמרסלאם 1992 ואירוע השלם וצפה הבריטי הראשון מאז אינסורקשן בשנת 2003. שם האירוע נגזר מטירת קארדיף, הממוקמת סמוך לאצטדיון המילניום.
שבעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רומן ריינס ניצח את דרו מקינטייר ושמר על אליפות ה-WWE האוניברסלית הבלתי מעורערת. עוד ברשימת הקרבות, סת' "פריקין" רולינס ניצח את מאט רידל, גונתר ניצח את שיימוס ושמר על האליפות הבין יבשתית, וקבוצת Damage CTRL (ביילי, דקוטה קאי, איאו סקיי) ניצחה את ביאנקה בלאייר, אלכסה בליס ואסקה בקרב שלוש נגד שלוש. רגעים בולטים באירוע היו הזימון לרוסטר הראשי של נציג NXT, ג'ובאני וינצ'י אשר הצטרף בחזרה לשורותיהם של גונתר ולודוויג קייסר על מנת לאחד את קבוצת אימפריום, וסולו סיקואה, אחד מבני דודיו של ריינס ואחיהם הצעיר של האוסוס (ג'יי אוסו וג'ימי אוסו) אשר הצטרף לקבוצת הבלודליין.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
ב-8 ביולי בפרק של התוכנית סמאקדאון, דרו מקינטייר היה אמור להתמודד מול שיימוס בקרב אשר קבע את הטוען לכתר לאליה-WWE האוניברסלית הבלתי מעורערת באירוע Clash at the Castle. הקרב ביניהם לא התקיים, זאת לאחר ששיימוס זייף מחלה. מנגד, הקרב ביניהם התקיים לבסוף ב-29 ביולי ובו מקינטייר ניצח. לילה לאחר מכן באירוע סאמרסלאם, רומן ריינס הגן בהצלחה על תוארו מול ברוק לסנר במסגרת קרב מי שעומד אחרון. כתוצאה מכך, אושר שריינס יגן על אליפות ה-WWE האוניברסלית הבלתי מעורערת נגד מקינטייר באירוע בוויילס.
ב-5 באוגוסט בפרק של התוכנית סמאקדאון, שיינה בייזלר ניצחה בקרב גונטלט, שהקנה לה קרב מול ליב מורגן על אליפות הנשים של סמאקדאון באירוע Clash at the Castle.
לאחר שביאנקה בלאייר הגנה בהצלחה על אליפות הנשים של Raw מול בקי לינץ' באירוע סאמרסלאם, היא נקלעה לעימות עם קבוצה חדשה בהנהגתה של ביילי אשר ביצעה את חזרתה מפציעה לצד דקוטה קאי ואיאו סקיי. בפרק העוקב של התוכנית Raw, האחרונות התערבו בקרב בין אלכסה בליס לאסקה. בלאייר הצטרפה למתרחש, כשעמדה לצד בליס ואסקה. שבוע לאחר מכן בתוכנית, ביילי, קאי וסקי איתגרו את בלאייר, בליס ואסקה לקרב שלוש נגד שלושה באירוע Clash at the Castle, שנענה בחיוב על ידי בלאייר.
באירוע סאמרסלאם, מאט רידל היה אמור להתמודד מול סת' "פריקין" רולינס, לעומת זאת, הקרב ביניהם בוטל לאחר שרידל ספג פציעה (כחלק מהעלילה) שנגרמה עקב תקיפתו של רולינס בפרק האחרון של Raw לפני קיום האירוע. באירוע עצמו, מנגד, רידל הופיעה וקרא לרולינס לזירה, כשהשניים נאבקו זה מול זה, כשבסיום התיגרה רולינס יצא עם ידו על העליונה לאחר שביצע על רידל את מהלך הסטומפ. ב-15 באוגוסט בפרק של התוכנית Raw, רידל חשף שהוא כשיר להתחרות. מאוחר יותר באותו הערב, רידל נקלע לתיגרה נוספת עם רולינס לפני שאיתגר אותו לקרב באירוע Clash at the Castle, שהפך בסופו של דבר לרשמי.
ב-19 באוגוסט בפרק של התוכנית סמאקדאון, שיימוס ניצח בקרב מחומש, שהקנה לו קרב מול גונתר על האליפות הבין יבשתית באירוע Clash at the Castle.
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: קורי גרייבס
צוות השידור באנגלית: 
ביירון סקסטון: 
צוות השידור בספרדית: מרסלו רודריגז
צוות השידור בספרדית: ג'רי סוטו
כרוזה: סמנת'ה אירוין
שופטים: שון בנט
שופטים: דן אנגלר
שופטים: ג'סיקה קאר
שופטים: אדי אורנגו
שופטים: צ'ארלס רובינסון
שופטים: רוד זאפאטה
פאנל לפני האירוע: ג'קי רדמונד
פאנל לפני האירוע: מאט קמפ
פאנל לפני האירוע: פיטר רוזנברג
אירוע > מופע מקדים

המופע המקדים הכיל קרב אחד בודד, ובו מאדקאפ מוס והסטריט פרופיטס (אנג'לו דוקינס ומונטז פורד) התמודדו מול אוסטין ת'יאורי ואקדמיית אלפא (צ'אד גייבל ואוטיס) בקרב שלושה נגד שלושה. בסיום, פורד ביצע על גייבל את מהלך ה-From the Heavens כדי להעניק לקבוצתו את הניצחון.
אירוע > קרבות מקדימים

האירוע עצמו נפתח בקרב שלוש נגד שלוש בין קבוצת Damage CTRL (ביילי, דקוטה קאי, איאו סקיי) לאלופת הנשים של Raw, ביאנקה בלאייר, אלכסה בליס ואסקה. ביילי הצמידה לספירת שלוש את אלופת הנשים של Raw לאחר שאיאו סקיי ביצעה עליה את מהלך המונסולט.
אז, גונתר (שלווה לקרב על ידי קבוצת אימפריום, שאוחדה מחדש (לודוויג קייסר וג'ובאני וינצ'י)) הגן על האליפות הבין יבשתית נגד שיימוס (שלווה לקרב על ידי The Brawling Brutes (רידג' הולנד ובוץ')). עוד לפני שהקרב החל, קבוצת אימפריום ניהלה קטטה עם קבוצת The Brawling Brutes (ללא גונתר ושיימוס, בהתאמה) עד שהם יצאו מהזירה. במהלך הקרב, שיימוס ביצע על גונתר את מהלכי ה-White Noise והסלטיק קרוס, שלא הספיקו לו כדי להשיג את הניצחון. כששיימוס ניסה לבצע על גונתר את מהלך הסיום שלו, הברוג קיק, הוא נעצר באמצע הביצוע עקב בעיות הגב שנגרמו לו במהלך ההתמודדות. גונתר ניצל זאת בדקות שבאו לאחר מכן וביצע על הטוען לכתר האירי את מהלכי הפאוורבומב והלריאט שהספיקו לו על מנת להגן על התואר בהצלחה.
בקרב שבא לאחר מכן, ליב מורגן הגנה על אליפות הנשים של סמאקדאון נגד שיינה בייזלר. בסיום, מורגן ביצעה על הטוענת לכתר  את מהלך הסיום שלה, ה-Ob-Livion ולאחר מכן הצמידה אותה לניצחון, שהקנה לה הגנה מוצלחת על התואר.
בקרב הרביעי, אדג' וריי מיסטריו (שלוו לקרב על ידי דומיניק מיסטריו) התמודדו בקרב זוגות מול קבוצת The Judgment Day (פין באלור ודמיאן פריסט) (שלוו לקרב על ידי ריאה ריפלי). ריי ואדג' ביצעו על אדג' את מהלכי ה-619 והספיר בהתאמה כדי לנצח בקרב. לאחר הקרב, דומיניק תקף גם את אדג' וגם את אביו, ריי, צעד שבישר על מעברו לדמות הרעה.
בקרב הלפני אחרון, מאט רידל התמודד מול סת' "פריקין" רולינס. במהלך הקרב, רולינס השתמש במהלכים מהארסנל של שותפו של רידל, רנדי אורטון, כשביצע עליו את מהלך ההאנגמנ'ס DDT. מחוץ לזירה, רידל הטיח את רולינס בשולחן השדרנים ואף ניסה לתקוף אותו בעזרת כיסא, מתקפה שממנה רולינס חמק. כשרידל חזר אל הזירה, רולינס ביצע את מהלך הסטומפ. האחרון ביצע פעם נוספת את אותו המהלך, הפעם מחבל הזירה האמצעי, מהלך שהספיק לו כדי לנצח.
אירוע > הקרב המרכזי

בקרב המרכזי, רומן ריינס הגן על אליפות ה-WWE האוניברסלית הבלתי מעורערת נגד דרו מקינטייר. כשריינס ניסה לבצע על מקינטייר את מהלך אגרוף הסופרמן, מקינטייר חמק מכך וביצע במקום את מהלך ה-Future Shock DDT. אלוף העולם ביצע על מקינטייר את חניקת הגיליוטינה, אך האחרון הצליח לצאת מחניקה זו. כשמקינטייר ביצע על ריינס את מהלך הסיום שלו, ה-Claymore, ריינס פגע בשופט הקרב, שבתגובה התעלף. אוסטין ת'יאורי רץ אל הזירה על מנת לפדות את החוזה שבתוך מזוודת כסף בבנק שלו, אולם המתאגרף המקצועי ויליד הממלכה המאוחדת, טייסון פיורי, שישב בשורה הראשונה בקהל, עילף אותו בעזרת אגרוף. מקינטייר ביצע פעם נוספת על ריינס את מהלך ה-Claymore, אך גם זה לא עזר לו כדי להפוך לאלוף החדש. בתגובה לביצוע מהלך אגרוף הסופרמן מצידו של ריינס, הטוען לכתר הגיב במהלך ספיר משלו. מקינטייר ביצע שוב את מהלך ה-Claymore, אך נציג המותג NXT, סולו סיקואה, בן דודו הצעיר של ריינס, הגיח לפתע וגרר את השופט מחוץ לזירה. ריינס ניצל את המתרחש לטובתו וביצע על מקינטייר את מהלך הספיר, שהספיק לו כדי לרשום ניצחון והגנה מוצלחת על התואר. לאחר הקרב, פיורי נכנס לזירה ולחץ את ידו של ריינס. לאחר מכן, הוא עזר למקינטייר לעמוד על רגליו, עד שהשניים שרו ביחד עם הקהל שירים מקומיים.
ביקורות

האירוע קיבל ביקורות חיוביות בקרב המבקרים והצופים, כשהקרב שעמד בראש הביקורות אלה היה הקרב על האליפות הבין יבשתית.
העיתונאי של Wrestling Observer Newsletter, דייב מלצר, העניק לקרב זה ציון של 5 מתוך 5 כוכבים, דבר שהפך אותו לקרב השני של ה-WWE בעל ציון זה בשנת 2022. כמו כן, הקרב המרכזי קיבל ציון של 4.5 כוכבים, בעוד שהקרב בין רולינס לרידל קיבל ציון של 4.25 כוכבים.
תוצאות

| מס' | תוצאות | התניות | זמן |
| --- | --- | --- | --- |
| P1 | מאדקאפ מוס והסטריט פרופיטס (אנג'לו דוקינס ומונטז פורד) ניצחו את אוסטין ת'יאורי ואקדמיית אלפא (צ'אד גייבל ואוטיס) | קרב שלושה נגד שלושה | 06:29 |
| 2 | Damage CTRL (ביילי, דקוטה קאי, איאו סקיי) ניצחו את ביאנקה בלאייר, אלכסה בליס ואסקה | קרב שלוש נגד שלוש | 18:44 |
| 3 | גונתר (א) (עם אימפריום (לודוויג קייסר וג'ובאני וינצ'י)) ניצח את שיימוס (עם The Brawling Brutes (רידג' הולנד ובוץ')) | קרב יחידים על האליפות הבין יבשתית | 19:33 |
| 4 | ליב מורגן (א) ניצחה את שיינה בייזלר | קרב יחידים על אליפות הנשים של סמאקדאון | 11:02 |
| 5 | אדג' וריי מיסטריו (עם דומיניק מיסטריו) ניצחו את The Judgment Day (פין באלור ודמיאן פריסט) (עם ריאה ריפלי) | קרב זוגות | 12:35 |
| 6 | סת' "פריקין" רולינס ניצח את מאט רידל | קרב יחידים | 17:22 |
| 7 | רומן ריינס (א) ניצח את דרו מקינטייר | קרב יחידים על אליפות ה-WWE האוניברסלית הבלתי מעורערת | 30:47 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  השם "אליפות ה-WWE האוניברסלית הבלתי מעורערת" מתייחס לאליפות ה-WWE והאליפות האוניברסלית, המוגנות יחדיו, אף על פי ששתי האליפויות נשארו פעילות בנפרד
הערות שוליים

↑  ריינס יגן על אליפות ה-WWE האוניברסלית הבלתי מעורערת מול מקינטייר
↑  מורגן תגן על אליפות הנשים של סמאקדאון נגד בייזלר
↑  בלאייר, בליס ואסקה תתמודדנה מול ביילי, קאי וסקי
↑  מאט רידל נגד סת' "פריקין" רולינס
↑  גונתר יגן על האליפות הבין יבשתית נגד שיימוס
↑  רשימת הציונים של דייב מלצר לקרבות באירוע Clash at the Castle
↑  מוס והסטריט פרופיטס ניצחו את ת'יאורי ואקדמיית אלפא (קרב במופע המקדים)
↑  ביילי, דקוטה קאי ואיאו סקיי ניצחו את אלופת הנשים של Raw, ביאנקה בלאייר, אלכסה בליס ואסקה
↑  גונתר ניצח את שיימוס ושמר על האליפות הבין יבשתית
↑  מורגן ניצחה את בייזלר ושמרה על אליפות הנשים של סמאקדאון
↑  אדג' וריי מיסטריו ניצחו את The Judgment Day; דומיניק מיסטריו בגד באביו ובאדג'
↑  סת' "פריקין" רולינס ניצח את מאט רידל
↑  ריינס ניצח את מקינטייר ושמר על אליפות ה-WWE האוניברסלית הבלתי מעורערת
אדהרבעל

אדהרבעל היה בנו של מיקיפסה ונכדו של מסיניסה, ששלט על נומידיה בין 118 ל-112 לפנה"ס. מיקיפסה הותיר את הממלכה לשלושה: המלוכה לבנו הלא-חוקי והמאומץ יוגורתה ושיתוף סמכויות עם שני בניו החוקיים, אדהרבעל והיימפסל. השניים קינאו ביוגורתה ולא הסכימו להסדר שלטון זה, והממלכה חולקה לשלוש ממלכות, יוגורתה תקף את שתי הממלכות האחרות - רצח את היימפסל ואדהרבעל נמלט מפניו לרומא, על מנת לבקש את עזרתה של הרפובליקה הרומית בהשבת חלקו לידיו. הרומאים אכן סייעו לאדהרבעל להשיב את חלקו לידיו ב-117, אבל יוגורתה הצליח, במצור על בירת נומידיה קירטה לכבוש גם את חלקו של אדהרבעל והוא הומת בידי יוגורתה בשנת 112 לפנה"ס, למרות ניסיונו להפוך לבן חסות של הרומאים. יחד עם אדהרבעל הוצאו להורג גם סוחרים רומאים שהיו בעיר וסייעו בהגנתה.
ראו גם

מלחמת יוגורתה
לקריאה נוספת

Lindley Murray, E. Merriam & Co, The English Reader, page 119 ff: "Speech of Adherbal to the Roman Senate"
Sallust, S. A. Handford, The Jugurthine War: The Conspiracy of Catiline
הערות שוליים

↑  J. D. Fage, Roland Anthony Oliver, The Cambridge History of Africa p. 185-186
אגנס מורהד

| --- | --- |

 לידה:  6 בדצמבר 1900 קלינטון, מסצ'וסטס
 פטירה:  30 באפריל 1974 (בגיל 73) רוצ'סטר, מינסוטה
 מקום קבורה:  דייטון 
 מדינה:  ארצות הברית 
 תקופת הפעילות:  1937–1974 (כ־37 שנים)
 מקום לימודים:  האקדמיה האמריקאית לאמנויות הדרמה (1929)  Central VPA High School  אוניברסיטת ויסקונסין-מדיסון  Soldan International Studies High School 
 בן או בת זוג:  רוברט גיסט (1954–1958) 
 צאצאים:  Sean Lee 
 פרסים והוקרה:  פרס אמי לשחקנית המשנה הטובה ביותר בסדרת דרמה (1967)  פרס גלובוס הזהב לשחקנית המשנה הטובה ביותר - סרט קולנוע (1945)  פרס גלובוס הזהב לשחקנית המשנה הטובה ביותר - סרט קולנוע (1965)  כוכב בשדרת הכוכבים בהוליווד 
 פרופיל ב-IMDb
 
אגנס רוברטסון מורהד (באנגלית: Agnes Robertson Moorehead; ‏6 בדצמבר 1900 – 30 באפריל 1974) הייתה שחקנית קולנוע, טלוויזיה ותיאטרון אמריקאית זוכת 2 פרסי גלובוס הזהב, זוכת פרס אמי ומועמדת לארבעה פרסי אוסקר.
התפרסמה בארצות הברית בשנותיה המאוחרות בקומדיית המצבים "מעשי כשפים" בתפקיד המכשפה אנדורה.
ביוגרפיה

מורהד נולדה בעיירה קלינטון, מסצ'וסטס לג'וש הנדרסון מורהד ולמילדרד מקאולי.
לאחר שעברה עם משפחתה לסנט לואיס שאפה מורהד להיות שחקנית מפורסמת ונהגה לחקות אנשים בחיק משפחתה.
בגיל צעיר הצטרפה להרכב האופרה המוזיקלי המקומי בסנט לואיס שנקרא "המוני". 
על אף שאיפותיה ללמוד ולפתח קריירת משחק בגיל צעיר, הורייה של מורהד דחפו אותה ללימוד פורמלי ב"מכללת מוסקינגום" שבאוהיו משם קיבלה תואר בביולוגיה.
למורהד היו תארים נוספים בספרות אנגלית מ"אוניברסיטת ווינסקונסין" ובמגמת משחק מהאקדמיה האמריקאית לאמנויות הדרמה.
קריירת משחק

מורהד החלה את דרכה המקצועית בהוליווד בגיל מאוחר בסרטיו הקלאסיים של אורסון ולס "האזרח קיין", בו שיחקה בתפקיד מרי קיין אימו של איל העיתונות צ'ארלס פוסטר קיין ו"האמברסונים המופלאים" שעל הופעתה בסרט בתפקיד פאני הועמדה לפרס אוסקר לשחקנית המשנה הטובה ביותר.
ב-1944 השתתפה בדרמה "הצלב השביעי" בתפקיד מאדאם מרלי, בעיבוד קולנועי לרומן "ג'יין אייר" בתפקיד גברת ריד
ובדרמות "זרע דרקון" ו"מאז שהלכת".
ב-1945 זכתה מורהד בפרס גלובוס הזהב לשחקנית המשנה הטובה ביותר על הופעתה בדרמה "גברת פרקינגטון" בתפקיד הברונית אספסיה קונטי, את פרס האוסקר הפסידה בשנה זו לאת'ל ברימור.
ב-1947 שיחקה מורהד במותחן "מעבר אפל".
ב-1949 הועמדה בפעם השלישית באותו עשור לפרס האוסקר לשחקנית המשנה על תפקידה בדרמה "ג'וני בלינדה" בתור אגי דודתה של האילמת חירשת בלינדה מקדונלד (ג'יין ויימן), כמו כן הנחתה מורהד בשנה זו את טקס האוסקר לצידו של השחקן דיק פאוול. 
הופיעה בנוסף בדרמת הספורט "סיפורו של סטראטון" בתפקיד אימו של שחקן הבייסבול מונטי סטראטון (ג'יימס סטיוארט).
בתחילת שנות ה-50 הופיעה מורהד בדרמות "כלא" בתפקיד רות בנטון,
"14 שעות" בתפקיד כריסטין היל אימו של הצעיר רוברט קוסיק, "הצעיף הכחול", "סיפור שלוש האהבות" ובעיבוד הקולנועי למחזמר "ספינת השעשועים".
בהמשך הופיעה בדרמות הרומנטיות של הבמאי הגרמני דאגלס סירק "השגעון הנפלא" ו"כל שהשמים מרשים" ובסרטו של אדוארד דמיטריק "ידו השמאלית של אלוהים".
ב-1957 שיחקה בדרמה "מחוז ריינטרי" ובפנטזיה "סיפורה של האנושות" בתפקיד מלכת אנגליה אליזבת הראשונה.
ב-1960 השתתפה מורהד בעיבוד הקולנועי לספר הילדים "פוליאנה" בתור גברת סנואו.
ב-1963 הופיעה לצידו של ג'רי לואיס בקומדיה "מי משגיח על החנות?".
מורהד זכתה בפרס גלובוס הזהב השני שלה בקטגוריית שחקנית המשנה בשנת 1964 על הופעתה בתור מנהלת משק הבית ולמה קרוטר במותחן של רוברט אולדריץ' "שרלוט המתוקה", על ההופעה הועמדה מורהד גם לפרס אוסקר רביעי אותו הפסידה ללילה קדרובה הרוסייה.
ב-1967 זכתה מורהד בפרס אמי לשחקנית המשנה הטובה ביותר בסדרת דרמה על תפקידה בתור אמה ולנטיין בסדרה "The Wild Wild West".
מורהד חתמה את קריירת הקולנוע הענפה עם הופעות בקומדיה של הנרי קוסטר "הנזירה המזמרת" בתפקיד האחות ובמותחן האימה "מה קרה להלן?" בתפקיד האות האוונגליסטית אלמה.
מעשי כשפים

בשנת 1964 קיבלה מורהד את תפקיד המכשפה אנדורה בקומדיית המצבים "מעשי כשפים".
הסדרה הייתה להצלחה ברחבי ארצות הברית ובזכות התפקיד עצמו הגיעה מורהד לרמת פרסום לו לא הייתה רגילה לפני כן, למרות היותה כוכבת קולנוע באותה התקופה בעלת מוניטין רב בהוליווד.
על הופעותיה במשך 8 עונות הסדרה הועמדה מורהד לשישה פרסי אמי.
חיים אישיים

הייתה נשואה פעמיים במהלך חייה לשחקן ג'ק לי במשך 22 שנים, איתו אימצה ילד אחד ולשחקן רוברט גיסט במשך ארבע שנים.
מוות

מורהד מתה ב-30 באפריל 1974 בגיל 73 ממחלת הסרטן.
פילמוגרפיה נבחרת

האזרח קיין (1941)
כדור הקסם של ד"ר ארליך (1940)
האמברסונים המופלאים (1942)
הרחוב הגדול (1943)
מסע אל תוך הפחד (1943)
המקצוע הצעיר ביותר (1943)
ג'יין אייר (1944)
מאז שעזבת (1944)
זרע דרקון (1944)
הצלב השביעי (1944)
גברת פרקינגטון (1944)
מחר, העולם (1944)
האישה בלבן (1948)
תחנה מערבית (1948)
ג'וני בלינדה (1948)
סיפורו של סטראטון (1949)
החוטא הגדול (1949)
ללא כבוד (1949)
כלא (1950)
14 שעות (1951)
ספינת השעשועים (1951)
הצעיף הכחול (1951)
סיפור שלוש אהבות (1953)
אובססיה נהדרת (1954)
כל מה שגן העדן מאפשר (1955)
ידו השמאלית של אלוהים (1955)
הכובש (1956)
פגוש אותי בלאס וגאס (1956)
הברבור (1956)
המין הנגדי (1956)
סיפורו האמיתי של ג'סי ג'יימס (1957)
ג'יין איגלס (1957)
עץ החיים (1957)
סיפור האנושות (1957)
סערה (1958)
העטלף (1959)
פוליאנה (1960)
רווק בגן עדן (1961)
כיצד המערב נוצח (1962)
מי משגיח על החנות? (1963)
שרלוט המתוקה (1964)
הנזירה המזמרת (1966)
מה קרה להלן? (1970)
חוות הקסמים (1973)
פרנקנשטיין: הסיפור האמיתי (1973)
סדרות

מעשי כשפים (1964–1972)
NHK

| --- | --- |

 פרטי הערוץ
 מדינה:  יפןיפן
 קטגוריה:  כללי
 תאריך השקה:  1926
 בעלות:  ממשלת יפן
 שפה:  יפנית
 משרד ראשי:  Jinnan 
 אזור קליטה:  כל העולם
 http://www.nhk.or.jp
 
מרכז השידור של NHK בשיבויה, טוקיו
NHK (ביפנית: 日本放送協会; תעתיק: ניפּוֹן הוֹסוֹ קיוֹקאי), או תאגיד השידור של יפן, הוא ארגון השידור הציבורי של יפן. הרשת, המוכרת ליפנים בראשי התיבות האנגליים, היא תאגיד ציבורי הממומן על ידי הצופים באמצעות אגרת הרדיו והטלוויזיה.
NHK מפעילה שני שירותים של טלוויזיה בכבלים (כללית וחינוכית), שני שירותים של טלוויזיה בלוויין ושלוש תחנות רדיו. בנוסף, מפעילה NHK שירותי שידור בינלאומיים. לערוץ הטלוויזיה של NHK ישנו דמותג המזוהה עימה, הנקרא דומו.
היסטוריה

ב-22 במרץ 1925 ערך רדיו יפן את שידור הרדיו הראשון במדינה. בתוכנית הראשונה, שהוקלטה בטוקיו, שודרה מוזיקה יפנית קלאסית, בטהובן ומחזה. בשנה שלאחר מכן נערך השידור השני, בין אוסקה לנגויה.
NHK נוסדה ב-1926, לאחר שמשרד התקשורת מיזג שלושה תאגידי שידור אזוריים. ב-1931 פתחה NHK רשת רדיו נוספת, וב-1935 חנכה תחנת רדיו ששידרה בגלים קצרים, והייתה מיועדת למאזינים מחוץ למדינה.
עם פרוץ מלחמת העולם השנייה הלאימה ממשלת יפן את כל רשתות השידור ביפן, וכל השידורים הפכו להכרזות רשמיות של המפקדה הקיסרית בטוקיו.
לאחר המלחמה נחקקו שלושה חוקי רדיו חדשים, שהחליפו את חוקי הטלגרף מלפני המלחמה. חוק השידור הגדיר מחדש את תפקידה של NHK, והטיל עליה לחקור את תחום השידור. בנוסף, הבהיר החוק את הבסיס החוקי לשידורים מסחריים, ואיפשר ל-NHK להרוויח ממכירת פרסום. הרשת הכללית של NHK החלה לשדר ב-1950, והרשת החינוכית ב-1959. שידור הצבע הראשון נערך ב-1960.
NHK חנכה את שידורי הלוויין שלה ב-1989, ב-2000 החלה בשידור דיגיטלי לוויני, ושלוש שנים מאוחר יותר החלה בשידורי טלוויזיית קרקע דיגיטלית.
ב-2016 החלה NHK בשידורי ניסיון של פורמט תמונה באיכות 4320p המכונה גם 8K, במטרה להכניס את השימוש בטכנולוגיה למבצעי בשנת 2018 ולשדר את אולימפיאדת טוקיו באיכות תמונה זו.
אגרת הרדיו והטלוויזיה

NHK מרוויחה באמצעות אגרת טלוויזיה, שכן חוק השידור היפני קובע שכל מכשיר טלוויזיה המסוגל לקלוט את ערוצי התאגיד חייב בתשלום. עם זאת, החוק אינו כולל ענישה על אי תשלום, וכתוצאה מכך רבים נמנעו מלשלם. לפיכך פתחה NHK בהליך משפטי כנגד המשתמטים מהחוב ב-2006.
דיווח חירום

לפי חוק השידור היפני מחויבת NHK לשדר התרעה מוקדמת ודיווחי חירום בעת התרחשות אסון טבע כגון רעידות אדמה וצונאמי. מכיוון שלתאגיד יש רשת של סייסמוגרפים ברחבי המדינה, מסוגלות מהדורות החדשות לדווח על רעידת אדמה 3-2 דקות לאחר שאירעה. כל ההתרעות משודרות בארבע שפות מלבד יפנית: אנגלית, מנדרינית, קוריאנית ופורטוגזית.
ראו גם

שידור ציבורי
מגדל טוקיו
התזמורת הסימפונית NHK
לקריאה נוספת

Seidensticker, Edward. Tokyo Rising: The City Since the Great Earthquake. Harvard University Press, 1991. ISBN 9780674894617.
הערות שוליים

↑  Seidensticker, עמ' 67.
↑  האבולוציה של הטלוויזיה, עמ' 6.
↑  עדי פרל, יפן מקדימה את העולם, משדרת את האולימפיאדה ב-8K, באתר Geektime, ‏7 באוגוסט 2016
| --- | --- |
בקרת זהויות :  NLI: 987007300741905171  PLWABN: 9810554772405606  BIBSYS: 96007817  BNE: XX213908  BnF: cb131878636 (data)  CiNii: DA00136170  GND: 43787-6  ISNI: 0000 0001 2146 3010  LCCN: n50064664  LNB: 000231592  NDL: 00257035  NKC: ko2006325265  NLA: 36269787  NLK: KAB201802333  RERO: 02-A000135359  SUDOC: 035412461  VIAF: 312737759   WorldCat (עם VIAF): 312737759
אברהם הורוויץ (סופר)

| --- | --- |
אין תמונה חופשית
 לידה:  26 בפברואר 1863 ז' באדר תרכ"ג בוריסוב, האימפריה הרוסית 
 פטירה:  30 בדצמבר 1940 (בגיל 77) ראש חודש טבת תש"א בוריסוב, הרפובליקה הסובייטית הסוציאליסטית הבלארוסית 
 מקום קבורה:  ברזינו 
 
אברהם הורוויץ (גם: האָראָוויטש או גורעוויטש) (ז' באדר תרכ"ג, 26 בפברואר 1863 – ראש חודש טבת תש"א, 30 בדצמבר 1940) היה סופר ובדחן חתונות במחוז מינסק. מלבד שירי הבדחנות שחיבר בעצמו, כתב גם רומנים, נובלות, אנקדוטות ושירים ביידיש ובעברית. אחדים משיריו נכתבו תחת השפעתם של סופרים ומשוררים כגון אליקום צונזר, אברהם גולדפדן, מנדלי מוכר ספרים (שלום יעקב אברמוביץ') ועוד. כפי שהיה נהוג בקרב הבדחנים, הוא עיבד ושינה גם יצירות של אחרים.
את יצירותיו הוא חתם בשמו או בשמות עט שונים ביידיש וברוסית, כגון "אברהמל דער מארשעליק", "אברהם בדחן", "אברהמל עלקעס", "א. ג. ב.", C. A. Гуревич ועוד.